# Οδηγός χρήστη Gnome Schedule V2.2

## Εισαγωγή

Το Gnome Schedule είναι ένα γραφικό εργαλείο που σας επιτρέπει να προγραμματίσετε εργασίες με ευκολία, να τις εκτελέσετε ανεπιφύλακτα μια συγκεκριμένη στιγμή ή περιοδικά. Αυτές οι εργασίες, γνωστές επίσης ως δουλειές, μπορεί να είναι είτε μια εντολή με τις αντίστοιχες παραμέτρους της ή ένα αρχείο σεναρίου με πολλές οδηγίες.

Μπορείτε να χρησιμοποιήσετε το Gnome Schedule για να προγραμματίσετε επαναλαμβανόμενες εργασίες στην καθημερινή δουλειά σας που μπορούν να αυτοματοποιηθούν. Μπορείτε επίσης να εκτελέσετε μια έντονη εργασία τη νύχτα, ενώ κοιμόσαστε, για παράδειγμα, την αντιγραφή των εγγράφων σας.

### Πώς δουλεύει το Gnome Schedule;

Το Gnome Schedule χρησιμοποιεί το cron και το at για να προγραμματίσει τις εκτελέσεις εργασιών. Αυτές οι δύο υπηρεσίες συστήματος χρησιμοποιούνται συνήθως από τα συστήματα που μοιάζουν με Λίνουξ. Το Gnome Schedule παρέχει μια μοναδική γραφική διεπαφή για να ρυθμίσετε και τα δύο και εμφανίζει τις εργασίες με έναν εύληπτο τρόπο για τον καθένα.

### Σχετικά με τα cron και at.

Cron

Αν πρόκειται να ρυθμίσετε το cron χειροκίνητα για να εκτελέσετε μια εντολή, για παράδειγμα κάθε Τρίτη, πρέπει να χρησιμοποιήσετε την εντολή `crontab` ως εξής:

    $ crontab -e
    * * * * 2 <command> --parameters  #comments

Δείτε τα `man cron` και `man crontab` για περισσότερες πληροφορίες σχετικά με το cron

At

Αν πρόκειται να ρυθμίσετε το at χειροκίνητα για να εκτελέσετε μια εντολή, για παράδειγμα αύριο την ίδια ώρα, θα πρέπει να χρησιμοποιήσετε την εντολή `at` ως εξής:

    $ at tomorrow
    at> <command_1> --parameters
    at> <command_2> --parameters
    at> Ctrl + D

Δείτε `man at` για περισσότερες πληροφορίες σχετικά με το at

## Ξεκινώντας

### Για να ξεκινήσετε το Gnome Schedule

Μπορείτε να ξεκινήσετε το Gnome Schedule με τους εξής τρόπους:

Μενού Εφαρμογές

- Επιλέξτε Εργαλεία συστήματος Schedule.

Γραμμή εντολών

- Για να ξεκινήσετε το Gnome Schedule από τη γραμμή εντολών, πληκτρολογήστε την παρακάτω εντολή, έπειτα πατήστε επιστροφή (Return):

  `gnome-schedule`

### Όταν ξεκινάτε το Gnome Schedule

Όταν ξεκινάτε το Gnome Schedule, εμφανίζεται το κυρίως παράθυρο:

#### Το κύριο παράθυρο

Εμφανίζει το κυρίως παράθυρο Gnome Schedule. Περιέχει τη γραμμή τίτλου, την εργαλειοθήκη και τον κατάλογο εργασιών.

Το κυρίως παράθυρο του Gnome Schedule περιέχει τα παρακάτω στοιχεία:

Την εργαλειοθήκη.

- Η εργαλειοθήκη περιέχει τα πλήκτρα που σας δίνουν πρόσβαση σε κάθε λειτουργία στην εφαρμογή.

Τον κατάλογο εργασιών.

- Ο κατάλογος εργασιών εμφανίζει πληροφορίες για τις τρέχουσες προγραμματισμένες εργασίες και τις εκκρεμείς εργασίες. Για κάθε εργασία, εμφανίζονται λεπτομερώς οι παρακάτω πληροφορίες:

  Εργασία:

- Περιγράφει τον τύπο της εργασίας: "Επαναλαμβανόμενη", όταν η εργασία εκτελείται επανειλημμένα ή "Μια φορά", όταν η εργασία γίνεται μόνο μια φορά.

Περιγραφή:

- Εμφανίζει μια σύντομη περιγραφή της εργασίας.

Ημερομηνία και ώρα:

- Εμφανίζει πότε πρόκειται να εκτελεστεί η εργασία.

Προεπισκόπηση εντολής:

- Εμφανίζει την εντολή που πρόκειται να εκτελεστεί.

Μπορείτε να διαβάσετε μια σύντομη περιγραφή κάποιων αντικειμένων και εικονιδίων στη διεπαφή Gnome Schedule, δείχνοντάς τα με το ποντίκι και περιμένοντας για λίγα δευτερόλεπτα.

## Προσθήκη μιας προγραμματισμένης εργασίας

### Επιλογή του τύπου της εργασίας που θα προστεθεί

Μπορείτε να προσθέσετε μια νέα προγραμματισμένη εργασία πατώντας το πλήκτρο Νέο στην εργαλειοθήκη του κυρίως παραθύρου.

Το παρακάτω παράθυρο διαλόγου θα εμφανιστεί επιτρέποντας σας να επιλέξετε τον τύπο της εργασίας που θέλετε να προγραμματίσετε:

#### Παράθυρο διαλόγου επιλογής τύπου εργασίας

Εμφανίζει το Gnome Schedule παράθυρο διαλόγου επιλογής του τύπου εργασίας,

- πατώντας το πρώτο πλήκτρο θα μπορείτε να προγραμματίσετε μια εργασία που θα εκτελείται περιοδικά.

- πατώντας το δεύτερο πλήκτρο θα μπορείτε να προγραμματίσετε μια εργασία που θα εκτελεστεί μόνο μια φορά.

- πατώντας το τρίτο πλήκτρο θα μπορέσετε να δημιουργήσετε μια εργασία από ένα πρότυπο. Η χρήση προτύπων εξηγείται στο myapp-templates.

### Προσθήκη μιας προγραμματισμένης εργασίας που θα ξεκινήσει επαναλαμβανόμενα

Διαλέγοντας αυτήν την επιλογή, εμφανίζεται το παρακάτω παράθυρο διαλόγου:

#### Παράθυρο "Δημιουργία μιας νέας προγραμματισμένης εργασίας"

Εμφανίζει το παράθυρο "Δημιουργία μιας νέας προγραμματισμένης εργασίας" Gnome Schedule

Περιγραφή

- Σας επιτρέπει να προσθέτετε μια σύντομη περιγραφή της εργασίας.

Εντολή

- Εισάγετε εδώ την εντολή ή το σενάριο που θα εκτελείται περιοδικά από αυτήν την εργασία.

Ώρα & ημερομηνία

Βασικά

- Σας επιτρέπει να επιλέξετε τη συχνότητα εκτέλεσης εργασίας μεταξύ ενός καταλόγου συνηθισμένων διαστημάτων.

Προχωρημένα

- Σας επιτρέπει να δημιουργήσετε προσαρμοσμένες εκφράσεις χρόνου σε περίπτωση που χρειάζεστε περισσότερη ευελιξία.

Προεπισκόπηση

Επιτρέπει στον χρήστη να ελέγξει αν η επιλεγμένη συχνότητα είναι σωστή.

### Προσθήκη μιας προγραμματισμένης εργασίας που θα ξεκινήσει μια φορά

Διαλέγοντας αυτήν την επιλογή, εμφανίζεται το παρακάτω παράθυρο διαλόγου:

#### Παράθυρο "Δημιουργία μιας νέας προγραμματισμένης εργασίας"

Εμφανίζει το παράθυρο "Δημιουργία μιας νέας προγραμματισμένης εργασίας" Gnome Schedule

## Τροποποίηση μιας προγραμματισμένης εργασίας

Μπορείτε να τροποποιήσετε μια προγραμματισμένη εργασία επιλέγοντας την από τον κατάλογο εργασιών με ένα πάτημα και πατώντας το πλήκτρο Επεξεργασία από την εργαλειοθήκη του κυρίως παραθύρου. Κατόπιν, θα ανοιχτεί το παράθυρο Επεξεργασία προγραμματισμένης εργασίας που εμφανίζει τις ιδιότητες της εργασίας.

Τώρα, θα μπορέσετε να τροποποιήσετε οποιοδήποτε πεδίο θέλετε. Όταν θα έχετε τελειώσει, μπορείτε να πατήσετε το πλήκτρο Εφαρμογή για να αποθηκεύσετε τις αλλαγές ή το πλήκτρο Άκυρο για να τις παραλείψετε.

Μπορείτε να επεξεργαστείτε μια εργασία γρηγορότερα διπλοπατώντας απλά πάνω της στον κατάλογο εργασιών.

## Διαγραφή μιας προγραμματισμένης εργασίας

Μπορείτε να διαγράψετε μια προγραμματισμένη εργασία επιλέγοντας την από τον κατάλογο εργασιών με ένα πάτημα και πατώντας το πλήκτρο Διαγραφή στην εργαλειοθήκη του κυρίως παραθύρου. Κατόπιν, θα ερωτηθείτε για επιβεβαίωση. Απαντώτας Ναι, θα αφαιρεθεί η προγραμματισμένη εργασία από τον κατάλογο εργασιών.

Οι μη επαναλαμβανόμενες εργασίες εξαφανίζονται αυτόματα από τον κατάλογο όταν τελειώσουν.

## Χειροκίνητη εκτέλεση προγραμματισμένης εργασίας

Μπορείτε να προκαλέσετε μια προγραμματισμένη εργασία επιλέγοντάς την από τον Κατάλογο εργασιών με ένα πάτημα και πατώντας το πλήκτρο Εκτέλεση εργασίας στην εργαλειοθήκη του κυρίως παραθύρου.

Η εργασία θα εκτελεστεί και η έξοδος της θα εμφανιστεί σε ένα παράθυρο τερματικού, επιτρέποντας σας να ελέγχετε αν η εργασία ορίστηκε σωστά.

## Χρήση προτύπων

Το Gnome Schedule σας επιτρέπει να αποθηκεύετε εργασίες ως πρότυπα για να τα επαναχρησιμοποιήσετε αργότερα. Έτσι, θα μπορέσετε να δημιουργήσετε νέες προγραμματισμένες εργασίες γρηγορότερα.

Για να διαχειριστείτε πρότυπα πατήστε το πλήκτρο Πρότυπο στην εργαλειοθήκη κυρίως παραθύρου. Ένα νέο παράθυρο θα σας εμφανίσει έναν κατάλογο διαθέσιμων προτύπων. Από αυτό το παράθυρο μπορείτε να δημιουργήσετε, να τροποποιήσετε, να διαγράψετε και να χρησιμοποιήσετε πρότυπα.

### Το παράθυρο διαχείρισης προτύπων

Εμφανίζει το παράθυρο "Διαχείριση προτύπων"

Μπορείτε να αποθηκεύσετε συνηθισμένες εργασίες ως πρότυπα. Έτσι, δεν θα πρέπει να γράφετε το ίδιο υλικό ξανά και ξανά!

## Χρήση του Gnome Schedule ως υπερχρήστης

Όταν χρησιμοποιείτε το Gnome Schedule ως υπερχρήστης, μπορείτε να προβάλετε, να επεξεργαστείτε και να προσθέσετε προγραμματισμένες εργασίες άλλων χρηστών.

Μπορείτε να αλλάξετε τον χρήστη πατώντας το πλήκτρο Αλλαγή χρήστη στην εργαλειοθήκη του κυρίως παραθύρου. Έπειτα, θα εμφανιστεί ένα παράθυρο διαλόγου. Επιλέξτε τον επιθυμητό χρήστη από τον πτυσσόμενο κατάλογο και πατήστε το πλήκτρο Εντάξει. Τώρα το κυρίως παράθυρο θα εμφανίσει τις προγραμματισμένες εργασίες του επιλεγμένου χρήστη.

Παρακαλούμε, να θυμόσαστε ότι αυτή η επιλογή είναι διαθέσιμη μόνο για τους διαχειριστές συστήματος.

## Χρήση του Gnome Schedule για να ξεκινήσετε γραφικές εφαρμογές

Μπορείτε να χρησιμοποιήσετε το Gnome Schedule για να ξεκινήσετε μια γραφική εφαρμογή αυτόματα, αλλά υπάρχουν κάποιες πληροφορίες που θα πρέπει να σκεφτείτε πριν:

### Για τη μεταβλητή περιβάλλοντος DISPLAY

Όταν εκτελείτε μια γραφική εφαρμογή από τη γραμμή εντολών πρέπει πρώτα να ορίσετε τη μεταβλητή περιβάλλοντος DISPLAY. Αυτή η μεταβλητή χρησιμοποιείται για να πει στη γραφική εφαρμογή ποιον εξυπηρετητή Χ να χρησιμοποιήσει. Κανονικά θα θέλετε να χρησιμοποιήσετε αυτόν που εγκαταστάθηκε στον δικό σας υπολογιστή. Σε αυτήν την περίπτωση χρειάζεται να ορίσετε τη μεταβλητή DISPLAY με αυτόν τον τρόπο:

`DISPLAY=:0.0`

όπου :0.0 σημαίνει χρήση της οθόνης 0 του εξυπηρετητή 0 Χ σε αυτόν τον υπολογιστή.

Αν θέλετε να εμφανίσετε την εφαρμογή σε μια απομακρυσμένη οθόνη μπορείτε να ορίσετε τη διεύθυνση IP του απομακρυσμένου εξυπηρετητή Χ:

`DISPLAY=192.168.0.25:0.0`

### Ορισμός της μεταβλητής DISPLAY για εργασίες που θα ξεκινήσουν μια φορά.

Όταν δημιουργείτε ή τροποποιείτε μια εργασία, μπορείτε να ορίσετε τη μεταβλητή DISPLAY στο πλαίσιο κειμένου του σεναρίου.Κάντε τον ορισμό στην αρχή του σεναρίου.

### Ορισμός της μεταβλητής DISPLAY για εργασίες που θα ξεκινούν επαναλαμβανόμενα.

Το Gnome Schedule δεν υποστηρίζει ακόμα τη ρύθμιση μεταβλητών περιβάλλοντος για επαναλαμβανόμενες εργασίες, αλλά θα το κάνει σύντομα. Στο μεταξύ, μπορείτε να δημιουργήσετε χειροκίνητα ένα σενάριο που ορίζει πρώτα τη μεταβλητή DISPLAY και έπειτα καλεί τη γραφική εφαρμογή. Τελικά, μπορείτε να δημιουργήσετε μια επαναλαμβανόμενη εργασία που θα ξεκινά το σενάριο.

### Για τον εξυπηρετητή Χ

Ο εξυπηρετητής Χ είναι μέρος του συστήματος παραθύρων Χ. Είναι επιφορτισμένος για τη σχεδίαση παραθύρων στην οθόνη και την επεξεργασία της εισόδου χρήστη από ένα πληκτρολόγιο ή οποιοδήποτε άλλο περιφερειακό.

Αν χρειάζεστε περισσότερες πληροφορίες για τον εξυπηρετητή Χ στο σύστημα παραθύρων Χ μπορείτε να διαβάσετε την καταχώρισή του στην βικιπαιδεία.

## Περί του Gnome Schedule

### Συγγραφείς

Το Gnome Schedule γράφτηκε από τους Philip Van Hoof (pvanhoof@gnome.org), Kristof Vansant (de_lupus at pandora dot be) και Gaute Hope (eg@gaute.vetsj.com). Για να βρείτε περισσότερες πληροφορίες για το Gnome Schedule, μπορείτε να επισκεφτείτε την ιστοσελίδα του Gnome Schedule .

### Αναφορά σφαλμάτων

Για να αναφέρετε ένα σφάλμα ή να κάνετε μια πρόταση σχετικά με αυτή την εφαρμογή ή το εγχειρίδιο, ακολουθείστε τις οδηγίες σε αυτό το έγγραφο.

### Άδεια χρήσης

Αυτό το πρόγραμμα διανέμεται υπό τους όρους της Γενικής Άδειας Δημόσιας Χρήσης GNU (GPL), όπως αυτή έχει δημοσιευτεί από το Ίδρυμα Ελεύθερου Λογισμικού (FSS) — είτε της έκδοσης 2 της ‘Αδειας, είτε (κατ' επιλογήν σας) οποιασδήποτε μεταγενέστερης έκδοσης. Αντίγραφο της άδειας είναι διαθέσιμο στον ακόλουθο σύνδεσμο, ή στο αρχείο COPYING που διανέμεται μαζί με τον πηγαίο κώδικα αυτού του προγράμματος.